அதெல்லாம் முடியாது! அதெல்லாம் மென்பொருளின் கையேட்டில் குடுக்கல. அதுலக் குடுக்காததை நம்மால செய்ய முடியாது எனக் கைவிரித்தார் ஆசிரியர். விரல் விசைக்கும் வண்ணம் மென்பொருளாட நிரல் மூலம் நமக்கு வேண்டுமென்பதை அன்று.தான் அவரே உணர்ந்தார்..எந்தத் துறையானாலும் கசடற கற்க வழி வகைச் செய்ய வேண்டும் என்பது தானே ஏகமனதான எதிர்பார்ப்பு.  என்னச் செய்கிறது எனத் துவங்கி எப்படிச் செய்கிறது என்பது வரை எல்லாவற்றையும் கற்க வழி செய்வது தானே உண்மையானக் கல்வி..கட்டடத்துறையைப் பொருத்திப் பார்ப்போம். கட்டடத் தொழிற் கல்விப் பயிலும் மாணவரொருவருக்கு கல் முதல் குவாரி வரை, மண் துவங்கி மலைகள் முடிய, குடிசையிலிருந்து கோட்டைக் கொத்தளம் வரை சகலத்தையும் அறிந்துக் கொள்ள வாய்ப்பளிக்கப் படுவதோடு,  புகழ்பெற்றக் கட்டடங்கள் எப்படிக் கட்டப் பட்டுள்ளன, அதனை வடிவமைக்க வல்லுனர்கள் மேற்கொண்ட முறைகள் என்ன? முதலிய.அனைத்தையும் அறிந்து கொள்ள வழி வகைச் செய்யப் படுகிறது..ஆக கற்கும் ஏட்டுக் கல்வியோடு, கூடவே முன்னவர்களின் அனுபவ அறிவும் அவர்களுள்ளே பாடமாக்கப் படுகின்றன.  இந்நுண்ணறிவு எதிர் காலத்தில் அவர்கள் செய்யும் தொழிலில் பளிச்சிடுகின்றன. துடிப்பான அவர்கள் அறிவிற்கு முந்தையோரின் அனுபவம் செறிவூட்டுகின்றது.